הוועדה המסדרת, כנסת 25, פרוטוקול מספר 7, 2022-12-12 00:00

יואב קיש: שלום לכולם, אני פותח את הדיון

יואב קיש:  ראשית, הדיון הזה יהיה דיון קצר כי ב-13:00 יש דיון בנשיאות

יואב קיש:  אני מתנצל על זה שהוא יצטרך להסתיים עקב הדיון בנשיאות

יואב קיש:  בכל מקרה, אני עם אפס סובלנות להפרעות

יואב קיש:  כל מי שמפריע ייקרא ויצא בקריאה שלישית

יואב קיש:       אני מבקש להגיד כמה דברים שהם סופר קריטיים

יואב קיש:  אנחנו באירוע בחירת יושב-ראש לכנסת

יואב קיש:  אני רק רוצה להסביר לכולם, לכל מי שנמצא פה מסביב, חברי הכנסת מכירים את זה היטב, לא מדובר בחוק כזה או אחר שאם נפל או לא נפל, הצבעה כדומה – זו הצבעה שהיא קריטית להמשך תפקודה של הכנסת העשרים וחמש

יואב קיש:  ולא ניתן דרך קומבינות מסריחות למסמס את רצון הבוחר

יואב קיש:  אני אומר את זה בצורה הכי ברורה ואני רוצה להסביר למה אני מתכוון

יוראי להב-הרצנו: קיש, זאת הפעם השנייה שאתה אומר את זה – על מה אתה מדבר?     

יוראי להב-הרצנו: קריאה ראשונה לחבר הכנסת רול

יוראי להב-הרצנו:  קריאה שנייה לחבר הכנסת רול

יוראי להב-הרצנו:  אני לא רוצה לשמוע מילה עכשיו

נאור שירי: איזה רול?     

יואב קיש: לא רול

יואב קיש:  יוראי

יוראי להב-הרצנו: זה ההומו השני

יואב קיש: הקריאות מתבטלות

יואב קיש:  ועכשיו יוראי, יש לך קריאה ראשונה

יואב קיש:  תודה

יוראי להב-הרצנו: אתה עושה צחוק?     

יואב קיש: יש לך קריאה שנייה

יואב קיש:  לא העלבתי, טעיתי בשמך

יואב קיש:  אני מנצל אם נפגעת

יואב קיש:  עכשיו אתה בקריאה שנייה ואני מבקש לא להפריע

יואב קיש:       מה שקרה פה מהבוקר הוא כך – אני אומר לכם שחרפה שכזו של יושב-ראש כנסת יוצא שבא ואמר: אני אעביר את השרביט בצורה ממלכתית – כזה ביזיון לכנסת ישראל לא ראיתי

יואב קיש:  הוא קיבל מכתב מ-64 חברי כנסת להחליף את תפקידו

יואב קיש:  הוא נמצא היום על תפקידו מכוח המשך ולא משום סיבה אחרת, והוא מנצל את הסמכות שיש לו, לפגוע היום בדיון

יואב קיש:  הדיון אמור להתחיל בבחירת יושב-ראש

יואב קיש:  הודיעו לי עכשיו שמכניסים שני נאומי פתיחה, שני שרים - - -     

מירב בן ארי: נאומי בכורה

יואב קיש: מירב בן ארי, קריאה ראשונה

יואב קיש:  לא מעניין, אני לא רוצה תיקונים

יואב קיש:  את תכף בקריאה שנייה

מירב בן ארי: מה זה קשור?     

יואב קיש: מירב בן ארי, את בקריאה שניה

יואב קיש:  לא להפריע

מירב בן ארי: איזו דיקטטורה זאת

יואב קיש: את בקריאה שלישית

יואב קיש:  תוציאו בבקשה את מירב בן ארי

מירב בן ארי: - - -     

יואב קיש: תוציאו

יואב קיש:  בבקשה תצאי, אני לא מוכן להפרעות

סימון דוידסון: יואב, מה זאת ההתנהגות הזאת?     

יואב קיש: דוידסון, קריאה ראשונה

סימון דוידסון: מה זה?     

יואב קיש: דוידסון, קריאה שנייה

קריאה: - - -     

נאור שירי: כל האופוזיציה המיועדת – לצאת מהדיון

יואב קיש: יוראי, קריאה שלישית

יואב קיש:  יוראי ומירב – החוצה

יוראי להב-הרצנו: תקשיב, מה זאת ההומופוביה הזאת?     

יואב קיש: תצאו החוצה

יואב קיש:  אני לא מוכן להפרעות

יוראי להב-הרצנו: אני לא - - -     

יואב קיש: לא יהיו הפרעות

יואב קיש:  יוראי ומירב – החוצה עכשיו

יוראי להב-הרצנו: אני לא מתבלבל בשם שלך - - -     

יבגני סובה: לא, תירגעו

נאור שירי: יוראי, יש לך קריאה על רון

נאור שירי:  רגע, רגע

יואב קיש: תביאו בבקשה עוד סדרנים

יואב קיש:  יוראי ומירב בחוץ

יואב קיש:  נקודה

קריאה: - - - מה זה?     

יואב קיש: כי הם מפריעים לדיון ואני לא סופג הפרעות עכשיו

יוראי להב-הרצנו: מה זה הפרעות?     

יואב קיש: ככה זה הפרעה

יואב קיש:  תודה

יואב קיש:  קריאה שלישית, החוצה

מירב בן ארי: בחיים לא הוציאו אותי, אתה עושה דבר שלא יעשה

יואב קיש: תודה למירב בן ארי

יואב קיש:  תודה יוראי

יואב קיש:  ואני אומר שוב – כל הפרעה תביא לקריאה והוצאה

יואב קיש:  אני לא מוכן לספוג שום הפרעה עכשיו

יואב קיש:      (חברת הכנסת מירב בן ארי וחבר הכנסת יוראי להב הרצנו יוצאים ממליאת הוועדה)     

נאור שירי: היא תיקנה אותך בשם

יואב קיש: אתה חבר כנסת חדש

נאור שירי: אתה לא יודע את השם, לפחות שתי קריאות שאתה לא תדע את השם שלי, ואנצל אותם

יואב קיש: שירי, קריאה ראשונה

נאור שירי: - - -      

יואב קיש: שירי, קריאה שנייה

נאור שירי: נו, באמת

יואב קיש: אתה רוצה לצאת? עוד מילה אתה יוצא

יואב קיש:  אני מבקש שקט ולא להפריע

נאור שירי: אי אפשר על כל מילה - - -     

יואב קיש: אתה עכשיו לא מפריע יותר, אתה בקריאה שנייה

נאור שירי: בסדר, תמשיך

יואב קיש: תודה

יואב קיש:  אני ממשיך ואף אחד שלא יפריע

נאור שירי: בבקשה

יואב קיש: חרפה של יושב-ראש, שמנסה לנצל ולגנוב הצבעה, הנה, אני אומר, הצבעה על יושב-ראש כנסת

יואב קיש:  אני רוצה להסביר במה מדובר: יש דבר לגיטימי שנקרא פיליבסטר

יואב קיש:  אנחנו באופוזיציה עשינו את זה, הם הרגישו את נחת זרוענו, אנחנו נרגיש את נחת זרועם

יואב קיש:  זה לגיטימי

יואב קיש:  מאז ומתמיד, דווקא באירוע בחירת יושב-ראש זה לא קרה, היה אירוע סביר

יואב קיש:  אני אומר לכם: מילא בחר מיקי לוי היושב-ראש לעשות פיליבסטר בדיון על בחירת יושב-ראש, אירוע שהוא הזיה בפני עצמו, ביזיון לכנסת בפני עצמו

יואב קיש:  אבל הוא בחר

יואב קיש:  אגיד לכם מה הדבר הכי נוראי, אני באתי ואמרתי: אתם רוצים לעשות פיליבסטר, בסדר, אבל נא נקבע שעה לסוף הדיון ולהצבעה

יואב קיש:  למה? מי שמכיר את נוהלי הכנסת, דווקא בדיון הזה, מכיוון שזה לא חוק ואין לנו מסכם, ואין לנו שר, הדבר היחידי שמאפשר לנו לקרוא לחברי הכנסת מהחדר שלהם ומהמיטה שלהם, זה מה שנקרא הצבעה שמית, סדר גודל של כ-20 דקות

יואב קיש:        אם אנחנו מגיעים לשלוש-ארבע-חמש בבוקר, ויכולים להגיע עם פיליבסטר לשם

יואב קיש:  עוד פעם שיהיה ברור: פיליבסטר לא נעשה בדיון על יושב-ראש הכנסת

יואב קיש:  זה מבזה

יואב קיש:  החלטה שלהם, אני מוכן לקבל את זה

יואב קיש:  אני לא מוכן לקבל שהם ינצלו את זה בשביל לגנוב את הכנסת

יואב קיש:  מה אני מתכוון כשאני אומר לגנוב את הכנסת? אם עכשיו יש חבר כנסת שנמצא בבניין וישן, ועכשיו צריך ללכת להעיר אותו ולהביא אותו, והוא לא הגיע תוך 20 דקות, הוא לא מממש את זכותו, וזה לא חוק

יואב קיש:  זה להצביע על יושב-ראש הכנסת

יואב קיש:  זאת הזיה, זה בלתי נסבל

יואב קיש:  למה אני אומר שהם מנסים לגנוב את זה? כי אני אומר לכם שישבתי עם ראשי האופוזיציה-קואליציה – לא יודע כבר איך לקרוא להם – ואמרתי להם: בואו נקבע שעת דיון, נתתי לכם את כל הפיליבסטר עד מחר בבוקר, עד תשע בבוקר

יואב קיש:  אבל אני רוצה שעה, ואני רוצה לוודא שאתם לא מתכוונים לעשות קפיטול מתוך הקפיטול

יואב קיש:  אמרו לי: לא

נאור שירי: מה זה קפיטול?     

יואב קיש: קפיטול זה ללכת ולגנוב את רצון הבוחר

יואב קיש:  רצון הבוחר הוא 64 חברי כנסת

יואב קיש:  הגישו ליושב-ראש, מיקי לוי, מכתב לדיון

יואב קיש:  ומנסים עכשיו שלא להתחיל עם הדיון

יואב קיש:  הוא מנסה לדחוף סיכומי שרים

יואב קיש:  אני עוד לא יודע מהייעוץ המשפטי, אם זה קרה או לא קרה, מהי בכלל הסמכות

יואב קיש:       תכף ניגש לדיון והצעות

יואב קיש:  אני רוצה לסכם את הדברים שאני רוצה לומר בצורה הכי ברורה: לעשות פיליבסטר על בחירת יושב-ראש זה כבר שלב שלא היה ומבזה את התנהלות הכנסת

יסמין פרידמן: שכחת לומר: יושב-ראש זמני

יואב קיש: את בקריאה ראשונה

נאור שירי: נו - - -     

יואב קיש: אתה בקריאה שלישית

יואב קיש:  שירי – החוצה

יואב קיש:  תוציאו אותו בבקשה

נאור שירי: אבל היא לא הייתה כשהסברת את זה

נאור שירי:  אני אצא

יבגני סובה: יואב, לפני קריאה תגיד את השם

סימון דוידסון: באיזו קריאה אני?     

יואב קיש: דוידסון, אתה בקריאה ראשונה

סימון דוידסון: רק שאלתי

יואב קיש: תכף בשאלה אתה תהיה בשנייה

קריאה: הוא לא אמר את השם שלה

יואב קיש: היא תדע תכף

יואב קיש:  דרך אגב, עוד לא קראתי לה

יסמין פרידמן: הוא לא יודע בכלל איך קוראים לי

יואב קיש: תוציאו בבקשה את שירי, הוא מפריע לדיון

יואב קיש:      	(חבר הכנסת נאור שירי יוצא ממליאת הוועדה)     

סימון דוידסון: - - -     

יואב קיש: דוידסון, אתה בקריאה שנייה עכשיו

יואב קיש:      לסיכום דברי, אני פונה בעיקר למיקי לוי, יושב-ראש הכנסת שנמצא – אתם יודעים, זה קצת אבסורד, אבל הנה, אני מקריא מילה על יושב-ראש הכנסת, נראה מי יודע מה: מדובר ביושב-ראש בפועל המכהן מתוקף דין רציפות, וכן בהינתן העובדה כי העניין נוגע בו ישירות, שיקול הדעת הנתון לו בהקשר זה אינו רחב אלא מוגבל ותחום ביותר

יואב קיש:  זה היושב-ראש שאנחנו עוסקים בו, שבוחר לעוות את סדר היום, להכניס סיכומי שרים, ולהכניס דברים שלא היו על סדר היום, רק בשביל למשוך את הזמן ולעשות פיליבסטר בדיון החשוב הזה

יואב קיש:  אבל, לגנוב את ההצבעה ולייצר אירוע שעולה שר – לפי התקנון, אני לא אומר, שר יכול לעלות לפי התקנון ולדבר כמה שהוא רוצה – ולהגיע למצב שאתם מונעים מאתנו שעת הצבעה מוסכמת, הסכמנו לתשע בבוקר, הנה אני אומר לכם, ובתשע בבוקר – זה הרווחתם את כל הפיליבסטר מכל הכוונים

יואב קיש:  אבל אתם רוצים לגנוב את הכנסת וכך נאמר לי על ידי חברי אופוזיציה

יואב קיש:  זה לא יקום ולא יהיה

יואב קיש:  אנחנו נקבע פה סדרי דין

יואב קיש:  שלמה קרעי, בבקשה

שלמה קרעי: תודה אדוני היושב-ראש, אני מצטרף לכל מילה שאמרת

שלמה קרעי:  מה שקורה כאן זה חבורה שלא יודעת להעביר את השלטון

שלמה קרעי:  לא מוכנה לקבל את רצון הבוחר

שלמה קרעי:  אני מציע - - -     

ולדימיר בליאק: - - -     

יואב קיש: ולדימיר, אתה בקריאה ראשונה

ולדימיר בליאק: למה? מה עשיתי?     

יואב קיש: כי אתה הפרעת

יואב קיש:  אתה עוד רגע בקריאה שנייה

יואב קיש:  אני מבקש לא להפריע יותר

ולדימיר בליאק: אוקיי

שלמה קרעי: אני מציע הצעה פשוטה ואפשר לברר

שלמה קרעי:  שגית, יש לי הצעה – לטעמי הוועדה המסדרת יכולה לקבל החלטות לגבי נושאים שעולים לדיון בישיבת מליאה

שלמה קרעי:  אני רוצה שנביא כאן להצבעה החלטה שהנושא היחיד שיכול להעלות על סדר היום ביום שני היום, זה רק בחירת יושב-ראש ולא שום נושא אחר

שלמה קרעי:  כלומר, זו החלטה של הוועדה המסדרת שנתמכת על ידי 64 חברי כנסת

יואב קיש: אני יכול להגיד לך שמאז ומתמיד בכל ההצבעות האלה כך באמת היה

יואב קיש:  נשמע משגית, האם יש סמכות לנהל את זה

שגית אפיק: אין סמכות לזה

שגית אפיק:  קודם כול יש נשיאות, יש יושב-ראש שקובע את סדר היום

שגית אפיק:  סדר היום בא לפני - - -     

יואב קיש: אפשר להעלות החלטה כזו להצבעה בנשיאות

שגית אפיק: בנשיאות?     

יואב קיש: נשיאות יכולה להעלות הצבעה

שגית אפיק: לוועדה המסדרת אין סמכות לקבוע דבר כזה

יואב קיש: טוב, אוקיי, בנשיאות

יואב קיש:  בשביל זה נסגור את הישיבה ב-13:00 ונעבור לנשיאות

יואב קיש:  משה ארבל, בבקשה

משה ארבל: מכובדי היושב-ראש, חברי הכנסת

משה ארבל:  ביום שישי האחרון ציינו ברחבי העולם כולו את היום הבין-לאומי למאבק בשחיתות

משה ארבל:  שמעתי את הגיחוך כאן לשמאלי ואני אפילו לא מטה את הראש כדי להסתכל

משה ארבל:  המשמעות של שחיתות שלטונית היא שימוש לרעה בכוח המשרה

משה ארבל:  מה שנעשה כאן היום זו שחיתות שלטונית

משה ארבל:  זה אדם שמשתמש במשרה שלו שימוש לרעה בכוח הזה, ולא מאפשר להליכים דמוקרטיים להתנהל בצורה תקינה

משה ארבל:  הדבר הזה הכי קרוב – לצערי הרב – למה שראינו בארצות הברית לאחר הבחירות

משה ארבל:  הדבר הזה הוא בלתי נסבל, לא מתקבל על הדעת

משה ארבל:  וכן, היו כאלה שאמרו לי: אז מה? מה תגיד על אדלשטיין? אנחנו אחרי פסיקת בג"ץ ברורה מאוד בנושא הזה

משה ארבל:  פסיקה שמגדירה בצורה ברורה איך להעביר את מקל השלטון ואיך לעשות את זה בצורה ראויה וממלכתית

משה ארבל:  ומה שנעשה כאן הוא פשוט חרפה והוא שחיתות שלטונית

משה ארבל:  תודה רבה

יואב קיש: תודה, יבגני - - -     

יסמין פרידמן: למנות שר שהוא עבריין מורשע פעמיים – זה שחיתות שלטונית

יואב קיש: יסמין, את בקריאה שנייה

יואב קיש:  יבגני סובה, בבקשה

יואב קיש:  דקה לדובר בבקשה

יבגני סובה: אדוני היושב-ראש, ראשית אני מוחה על צורת ניהול הדיון

יבגני סובה:  אף פעם בוועדה המסדרת לא קוראים בקריאה ראשונה על מילה אחת

יבגני סובה:  אני קורא לך לחזור מהסגנון הזה

יבגני סובה:  אני מבין את התסכול שלכם, אני מבין את הטענות שלכם, אבל אגיד את זה בצורה הכי פשוטה: השחיתות שחבר הכנסת מדבר עליה, זה ניסיון להחזיר לממשלה אדם שלא יכול לכהן כשר – זאת שחיתות שלטונית

יבגני סובה:  דבר נוסף, תקימו ממשלה, אין שום בעיה

יבגני סובה:  תחליפו יושב-ראש, תקימו ממשלה, תעבירו את החוקים

יבגני סובה:  זאת בעיה שלכם, לא הבעיה שלנו

יבגני סובה:  אנחנו נעשה הכול בכדי למנוע מכם לעשות את מה שאתם רוצים לעשות

יואב קיש: לא לגנוב הצבעה, על זה דיברנו

יואב קיש:  יבגני, פיליבסטר זה לגיטימי

יואב קיש:  קיבלתם פיליבסטר מלא עד מחר בתשע בבוקר, אני לא רב על העניין הזה

יואב קיש:  לגנוב הצבעה זה לגיטימי בעיניך?     

יבגני סובה: מאחר ואני לא חלק במשא ומתן אתך, אז לא אגיב לדברים האלה

יבגני סובה:  יש לי מה להגיד, אבל מה שאתה עושה כרגע, אני מבקש ממך לכבד גם את הנוכחים בחדר, חברי הוועדה המסדרת

יואב קיש: יש לי 13 דקות ועוד עשרה דוברים

יואב קיש:  דקה לדבר

יואב קיש:  ולדימיר בליאק, בבקשה

ולדימיר בליאק: תודה רבה אדוני

ולדימיר בליאק:  אכן ביום שישי ציינו את היום הבין-לאומי למאבק בשחיתות

ולדימיר בליאק:  ומה שאתם מנסים לעשות עכשיו באמצעות הוועדות שאתם מתכוונים להקים, זה לקדם חוקים מושחתים

ולדימיר בליאק:  זה הכי קרוב לשחיתות שלטונית – חבר הכנסת ארבל – שאני מכיר

ולדימיר בליאק:  ניסיון להחזיר עבריין סדרתי, בניגוד לחוק, בניגוד לפסיקה, למנות אותו לשר

ולדימיר בליאק:  זו פגיעה באמון הציבור

משה ארבל: התחננתם להקים אתנו ממשלה

יואב קיש: ארבל, לא להפריע

יואב קיש:  בבקשה, יש לך חצי דקה

ולדימיר בליאק: הוא בקריאה או לא?     

יואב קיש: לא

יואב קיש:  עכשיו לא

ולדימיר בליאק: למה לא?     

יואב קיש: כי אני מנהל את הדיון

יואב קיש:  חצי דקה לסיום

ולדימיר בליאק: אהה, כן

ולדימיר בליאק:  טוב

ולדימיר בליאק:  זו פגיעה באמון הציבור

ולדימיר בליאק:  זה ביזוי הכנסת

ולדימיר בליאק:  זה ביזוי של כל הערכים של מדינת ישראל, יהודית ודמוקרטית, שאני מכיר

ולדימיר בליאק:  ואני מקווה מאוד שהציבור ישפוט

ולדימיר בליאק:  אנחנו לא נתנצל, אנחנו נשתמש בכל הכלים שעומדים לרשותנו, בכל הכלים

ולדימיר בליאק:  למדנו מהטובים ביותר ולא תטיפו לנו מוסר, זאת כדי לעצור את הקואליציה שמתעתדת לקום בשבועיים הקרובים

יואב קיש: תודה ולדימיר

יואב קיש:  שמחה רוטמן, בבקשה

שמחה רוטמן: תודה רבה אדוני היושב-ראש

שמחה רוטמן:  אני חושב שצריך לדבר פה על החטא הקדמון ועל הצביעות הגדולה

שמחה רוטמן:  העובדה שבית המשפט העליון התערב בעבר במועד שבו תהיה הצבעה על יושב-ראש כנסת, שינתה את סדרי המשטר במדינת ישראל

שמחה רוטמן:  פעם זה היה ברור מאוד שהשיקול מתי להעלות את ההצבעה ליושב-ראש תהיה על פי שיקול דעתו של היושב-ראש ויש לו דדליין, והדדליין הוא מועד השבעת הממשלה

שמחה רוטמן:  זה היה חלק מכללי המשחק

יואב קיש: שמחה, נא, דקה לסיום

יואב קיש:  כולם רוצים לדבר, אני רוצה לתת לכולם לדבר

שמחה רוטמן: בוודאי

שמחה רוטמן:  זה היה חלק מכללי המשחק, והיה ברור מאוד שבאמת אי אפשר לדרוש החלפה של יושב-ראש לפני שמשביעים ממשלה, וממלא גם בהתאם לזה, הסיעות שעושות את ההסכמים הקואליציוניים תכננו את מהלכיהם

שמחה רוטמן:  בית המשפט התערב בדבר הזה, שזה חמור מאוד, אבל הכי חמור הוא שהוא התערב בדברים האלו לבקשתה של יש עתיד שטענה שבשנייה שיש 61 חברי כנסת להחליף יושב-ראש, צריך לזרוק הכול מהידיים ולכנס בפיג'מות באמצע הלילה גם את בג"ץ וגם את הכנסת ביום חמישי בדיון מיוחד לבחור יושב-ראש

שמחה רוטמן:  למה? מתוך טענה שבשנייה שיש 61 שרוצים להחליף יושב-ראש, מי שלא נותן להם את זה, זו הפיכה שלטונית

שמחה רוטמן:  כך אתם הגדרתם את זה ביש עתיד

שמחה רוטמן:  איך אין לכם בושה? וכדי ששלמה יהיה מבסוט – בהפטרת השבוע נאמר: מחמס אחיו יעקב תכסך בושה; שתכסה את הפנים שלכם לפחות בושה על ההתנהלות שלכם

יואב קיש: תודה, טטיאנה מזרסקי

טטיאנה (טניה) מזרסקי: אני רוצה לחזק את דברי חברי, חבר הכנסת ולדימיר בליאק – בושה למדינת ישראל שאדם שהורשע ולא פעם, חוזר לשלטון

טטיאנה (טניה) מזרסקי:  שאלה שניה ליועצת המשפטית, שגית – קיבלנו מכתב שלך לקראת הדיון הזה

טטיאנה (טניה) מזרסקי:  בסעיף 8 כשאת מדברת על החלטות הוועדה, סעיף 20א, אני לא רואה שום ניסוח לגבי תפקיד יושב-ראש זמני

טטיאנה (טניה) מזרסקי:  את יכולה בבקשה לפרט?     

יואב קיש: לא, זה לדיון אחר

יואב קיש:  במילה אחת – אין יושב-ראש זמני

יואב קיש:  מדובר ביושב-ראש קבוע, ולאחר מכן, בסיכום בסיעת הליכוד, ההחלטה היא שיריב לוין, וזאת החלטה של הליכוד, כי באמת אין יושב-ראש זמני

טטיאנה (טניה) מזרסקי: אפשר לשמוע את היועצת המשפטית?     

יואב קיש: לא

יואב קיש:  זה לא רלוונטי לדיון

יואב קיש:  תודה

יואב קיש:  סימון דוידסון, בבקשה

סימון דוידסון: יואב, הצביעות היא הצביעות שלכם ובעיקר שלך

סימון דוידסון:  שנה וחצי התעללת בנו, יום ולילה

סימון דוידסון:  אני זוכר פה לילה שישבנו שנינו לבד יחד עם גלעד קריב, והגעת למצב שסיפרת לי סיפורים על דבש וייצור דבש בשעה שש בבוקר

סימון דוידסון:  אז החיוך הזה - - -      

יואב קיש: אתייחס לדברים שלך, זה באמת חשוב

סימון דוידסון: למדתי המון על דבש ממך

סימון דוידסון:  אני רוצה להגיד לכולם וגם לך חברי היקר, שלמה קרעי: אם אתה חושב שאנחנו נהיה "פאקרים", "סאקרים" ופראיירים של הקואליציה הקרובה – אתם טועים

סימון דוידסון:  אנחנו נילחם פה על כל דבר שהוא חוקי

סימון דוידסון:  ואם אנחנו צריכים פה לילה שלם להשאיר אותך ער ולא להגיד לך מתי ההצבעה, אנחנו נעשה את זה

סימון דוידסון:  לא נתקפל ונילחם על כל מה - - -      

שלמה קרעי: תילחמו, רק אל תהרסו את הדמוקרטיה

יואב קיש: שלמה, אל תפריע

סימון דוידסון: משפט אחרון – דיברתם על בושה? אין לנו בושה

סימון דוידסון:  הבושה כבר לא אצלנו

סימון דוידסון:  אתם חושבים שאנחנו איזה מפלגה - - - נהיה בדיוק כמוכם ויותר

יואב קיש: תודה

יואב קיש:  סיימת

יואב קיש:  אני חייב לענות לך: האירוע שתיארת לגבי הדבש היה בוועדת חוקה שהוקמה, והיה פיליבסטר בוועדה

יואב קיש:  אני מדבר איתך כאן על משהו אחר, אפילו אמרתי לך יותר מזה, אני מכבד את הזכות שלכם לפיליבסטר בדיון על יושב-ראש כנסת, דבר שלא היה מעולם

יואב קיש:  אבל בסדר

יואב קיש:  אני לא מדבר על לגנוב שלטון, הצבעה על יושב-ראש יש אחת

יואב קיש:  זה לא פיליבסטר בוועדה על הסתייגות כזו או אחרת או רביזיה וכדומה

יואב קיש:  זאת הצבעה אחת שאתם רוצים לנצל את זה שאנשים פה ישנים ולא מספיקים, אין לנו מסכם

יואב קיש:  אתה מכיר את זה, בדרך כלל יש מסכם, הרי מה היה אתכם, אתה כמו שאתה אומר – התעללתי בכם, היינו מתעללים, בסוף כולם היו ישנים, היה בא השר המסכם שלכם, כולם היו באים ומפילים, כי כך הדמוקרטיה עובדת

יואב קיש:  ברגע שאין מסכם בהצבעה הזו, אתם רוצים לנצל, ולמה אני אומר אתם, כי בוודאות יש אנשים באופוזיציה הזו שרוצים לסכל את בחירת הציבור, ואומרים: אנחנו ננסה שעשרה חבר'ה שלהם ישנו ואנחנו נצליח להפיל אותם בהצבעה הזו ולרסק את מה שהציבור בחר

יואב קיש:  זה לא יקרה ולא מקובל

ולדימיר בליאק: זה בדיוק מה שעשיתם שנה האחרונה

יואב קיש: לא

יואב קיש:  עשינו את זה על חוקים, היה לכם מסכם

ולדימיר בליאק: זה בדיוק מה שעשיתם בשנה האחרונה

יואב קיש: ולדימיר, אתה בקריאה שניה

ולדימיר בליאק: אז תוציא אותי, אין בעיה

יואב קיש: בבקשה, אוציא אותך

יואב קיש:  יסמין פרידמן, בבקשה

יסמין פרידמן: ראשית, כמו שאמרת לפני כן, מעולם לא היה דבר כזה יושב-ראש זמני

יסמין פרידמן:  יש לכם 32 מנדטים, ביחד 64, ואתם לא מקימים ממשלה

יסמין פרידמן:  מעולם לא היה דבר כזה שאתם רוצים להעביר חוקים - - -     

יואב קיש: אל תדאגי

יסמין פרידמן: מעולם לא היה דבר כזה שמנסים להעביר חוקים עוד לפני שקמה הממשלה

יסמין פרידמן:  להחליף את היושב-ראש כדי להעביר חוקים - -     

אופיר כץ: היה ועוד איך היה

יסמין פרידמן: - - שהם השחיתות השלטונית

יסמין פרידמן:  הם ורק הם

יסמין פרידמן:  ולכן אנחנו נהיה פה, כל הלילה, כמו שראוי שאופוזיציה תהיה, ולא ברור לי למי אתם באים בטענות

יסמין פרידמן:  זה לא מובן בכלל

יואב קיש: טוב, תודה

יואב קיש:  אמרתי, אין לי בעיה עם הפיליבסטר, הבעיה שלי היא עם גניבת הצבעה

יואב קיש:  אופיר כץ, בבקשה

יואב קיש:  דקה לדובר

אופיר כץ: זה מזכיר את מה שהיה לפני שנה וחצי, אין שום הבדל בין לא לקבוע על סדר היום את בחירת היושב-ראש, לבין מה שעל זה אתם הגשתם עתירה לבית המשפט העליון

ולדימיר בליאק: ודאי שיש הבדל

אופיר כץ: על זה אתם הגשתם עתירה

אופיר כץ:  על זה שלא שמנו היום

אופיר כץ:  אין שום הבדל בין מה שאתם עושים היום, שאמנם שמים את זה על סדר היום, אבל נותנים פיליבסטר ארוך, לא יודעים מתי תהיה ההצבעה ובעצם יכול להיות שהיושב-ראש יוחלף, יכול להיות שלא יוחלף, יכול להיות שזה יהיה זה שלכם – אתם מנסים לגנוב הצבעה

אופיר כץ:  אין הבדל בין מה שקורה עכשיו למה שאתם הגשתם עליו עתירה בעצמכם לפני שנה וחצי

אופיר כץ:  אבל זה לא פלא, אחרי שראינו את ראש הממשלה ושרים בכירים קוראים פה ומשתמשים במילים ממש מסוכנות, מילים של מרד, מרד אזרחי

ולדימיר בליאק: אופיר, אף אחד לא קרא למרד אזרחי

אופיר כץ: ליברמן אמר: מרד מיסים

אופיר כץ:  ראש הממשלה ירד לבור בקריה - -     

ולדימיר בליאק: די לשקר כבר

אופיר כץ: - - ודיבר עם אלופי צה"ל נגד הממשלה

יסמין פרידמן: זה לא נכון

ולדימיר בליאק: די כבר, שיקרתם מספיק

אופיר כץ: דיבר עם אלופי צה"ל נגד הממשלה

יסמין פרידמן: אתה מפיץ פייק

יסמין פרידמן:  זה לא נכון

אופיר כץ: מעולם לא היה ראש ממשלה שעשה דבר כזה

יואב קיש: יסמין את בקריאה שנייה

ולדימיר בליאק: מעולם לא היה ראש ממשלה עם שלושה כתבי אישום

יואב קיש: ולדימיר, אתה בקריאה שלישית

יואב קיש:  תוציאו בבקשה את ולדימיר

יואב קיש:  אמרתי דקה לדובר ולא להפריע

יואב קיש:  נא לצאת

יואב קיש:      (חבר הכנסת ולדימיר בליאק יוצא ממליאת הוועדה)     אני לא מאפשר לאף אחד לחזור, ומי שמפריע לא חוזר

אופיר כץ: עוד משפט אדוני היושב-ראש

יואב קיש: אתה סיימת, סליחה

יואב קיש:  חנוך, דקה, בבקשה

חנוך דב מילביצקי: אדוני היושב-ראש, אני בטוח שחבריי לסיעה ולקואליציה המתגבשת מצטרפים אלי ואומרים: לא נורא, צריך לשבת – נשב; צריך לא לישון, לא נישן

חנוך דב מילביצקי:  את השלטון הרע הזה נעביר מהעולם

חנוך דב מילביצקי:  יש לנו פה עסק עם אדם שעדיין כשהוא ראש הממשלה, מדבר בצורה גלויה על מרד מיסים, על לא לשלוח את הילדים לצבא

חנוך דב מילביצקי:  את השלטון הזה, את מיקי לוי, את יאיר לפיד - - -     

מיכל שיר סגמן: מאחר שרק הילדים שלנו הולכים לצבא - - -     

יואב קיש: מיכל שיר, קריאה ראשונה

יואב קיש:  את תצאי מהדיון

חנוך דב מילביצקי: את כל החברים צריך להעביר מתפקידם כמה שיותר מהר

חנוך דב מילביצקי:  ומה שצריך, אנחנו פה כדי לעשות

יואב קיש: תודה רבה, חנוך

אופיר כץ: מי זה רק הילדים שלכם הולכים לצבא?      

יואב קיש: נעמה לזימי, בבקשה

יבגני סובה: יש פה אי הסכמה בקואליציה - - -     

יואב קיש: חבר'ה, תנו לנעמה, יש לנו ארבע דקות לדיון

יואב קיש:  דקה, בבקשה

נעמה לזימי: אני רק רוצה להזכיר, שכאשר יולי אדלשטיין, יושב-ראש הכנסת הקודם, לא הסכים אפילו לכנס את המליאה כדי להצביע על יושב-ראש הכנסת, אז זה מבחינתכם היה מהות הדמוקרטיה

נעמה לזימי:  אל תלמדו אותנו עם הדיקטטורה שאתם מייצרים פה, מה זאת דמוקרטיה

נעמה לזימי:  לעשות דחייה, כשכל ההסכמים הקואליציוניים כבר חתומים להגשת הממשלה, רק כדי להכשיר חוק שמכשיר קלון, וחוק שני שמכשיר משטרה פוליטית

נעמה לזימי:  משה, אתה שנלחם למען משטרה תקינה, למיגור אלימות משטרתית, אתה יודע בדיוק לאיזה בור אנחנו נכנסים עם החוק הזה

נעמה לזימי:  לא הכול כשר, ולא הכול אפשר לעטוף בנרטיבים שמותאמים ועם שיח כביכול חברתי

נעמה לזימי:  יש פה פגיעה אנושה בדמוקרטיה עוד לפני שהממשלה בכלל קמה

נעמה לזימי:  אתם באמת לא מתביישים בכלום, ואתם בטוחים שהציבור יאכל הכול

נעמה לזימי:  הציבור לא אוכל הכול

נעמה לזימי:  משטרה פוליטית לא בבית ספרנו, לא בישראל

נעמה לזימי:  ובטח לא חקיקה - - -     

אופיר כץ: הציבור אמר את דברו

נעמה לזימי: מה הציבור אמר?      

חנוך דב מילביצקי: שלח אתכם הביתה

אופיר כץ: הציבור אמר שהוא רוצה שאנחנו נשלוט ואנחנו נמשול

אופיר כץ:  ושהיושב-ראש יהיה מהליכוד ולא מיקי לוי שנאחז בכיסא

אופיר כץ:  זה מה שהציבור רצה

אופיר כץ:  זה מה שהוא רוצה ואת זה אנחנו נעשה

נעמה לזימי: איך אתה מבין את זה? משטרה פוליטית, זה מה שהציבור רוצה?          

אופיר כץ: כל העולם זה משטרה פוליטית?     

שלמה קרעי: חברת הכנסת לזימי, תודה רבה

שלמה קרעי:  חבר הכנסת ביטון, בבקשה

מיכאל ביטון: אני רוצה לשאול שאלה ולומר שתי אמירות

מיכאל ביטון:  הסעיף שמוצג פה בסדר היום, הוא הקמת ועדות מיוחדות לדיון בחקיקה

יואב קיש: לא, התווסף עוד נושא לסדר היום

מיכאל ביטון: לא, אבל על זה אני רוצה לשאול

יואב קיש: אבל עכשיו הנושא הזה הוא לא הנושא

יואב קיש:  התחלנו עם הנושא השני

מיכאל ביטון: הצבעת על כל זה?     

יואב קיש: אתה יודע שאני בוחר על מה אני מתחיל

יואב קיש:  התחלתי בנושא שדיברתי עליו

מיכאל ביטון: אבל לא הצבעת עליו

מיכאל ביטון:  הנושא עדיין באוויר

מיכאל ביטון:  לא הצביעו על זה עדיין

יבגני סובה: תגיד מה הנושא הנוסף?     

יואב קיש: תקריאי לו את הנושא

- דדון: קביעת סדרי דיון מיוחדים לבחירת יושב-ראש הכנסת

מיכאל ביטון: על א' הצביעו כבר?     

- דדון: לא

יואב קיש: אני אעשה הפסקה בדיון

מיכאל ביטון: אבל אני יכול לשאלה שאלה?     

יואב קיש: לא, מיכאל

יואב קיש:  נעשה הפסקה בדיון, נתכנס פה ב-13:15

יואב קיש:  תודה

יואב קיש: אנחנו מתחילים בדיון

יבגני סובה: רק תן הודעה מוקדמת אם אתה ממשיך באותו קו כפי שהיה בדיון הקודם

יואב קיש: אתה יכול לקבל כל מיני קווים שלי

יואב קיש:  תדע שיש כל מיני קווים

יבגני סובה: זה לא מקובל ככה

יואב קיש: בוודאי שכן

סימון דוידסון: הקריאות מאופסות? מתחילים מאפס?     

יואב קיש: כן, מתחילים מאפס

יואב קיש:  אני חוזר מישיבת הנשיאות שהסתיימה

יואב קיש:  אני רוצה לומר בצורה פשוטה וברורה, קודם כל, שיהיה ברור, שיש סיכום בין הקואליציה לאופוזיציה

שמחה רוטמן: מי הקואליציה ומי האופוזיציה?     

יואב קיש: בדיוק

יואב קיש:  זה לא משנה, כי יש סיכום בין הקואליציה לאופוזיציה

יואב קיש:  הסיכום הוא פשוט, הייתי פה קודם ואמרתי: פיליבסטר על דיון לבחירת יושב-ראש, לא נעשה בכנסת

יואב קיש:  אבל מילא, אם זה מה שהם רוצים ובוחרים, אני במקום הזה מקבל את ההחלטה שלהם

יואב קיש:  אני חושב שזה טעות, אבל זו זכותם

יואב קיש:  אבל לייצר אירוע של בחירת יושב-ראש כנסת – ואני אומר לך דוידסון, זה לא דיון בוועדה על הדבש

יואב קיש:  עזוב, אל תענה, לא צריך לענות

יואב קיש:  זה מגה אירוע, ולכן ההצבעה הזו צריכה להתקיים

רם בן ברק: יושב-ראש זמני, אני מזכיר לך

יואב קיש: לא, אין זמני

יואב קיש:  לא משנה, אחר כך, בהזדמנות

רם בן ברק: - - - זמני

רם בן ברק:  הזמן שחיכיתם, זה לא זמני?     

יואב קיש: רם, אל תפריע

יואב קיש:  אני משתדל - - -     

רם בן ברק: אבל אתה אומר: אף פעם זה לא קרה

אופיר כץ: רם, אין זמני

יואב קיש: אני מבקש לא להפריע

יואב קיש:  אציג פה את הסיכום, כדי שכל חברי הכנסת ידעו ויבינו

יואב קיש:  הסיכום הזה נסגר עכשיו בנשיאות

יואב קיש:  יש פה גם את מזכיר הכנסת ששמע

יואב קיש:  הסיכום אומר כך: הדיון יתקיים, הוא יהיה דיון אישי

יואב קיש:  כל חבר כנסת יכול להירשם ומגיע לו שלוש דקות לדבר

יואב קיש:  יכול לעלות שר אחר כך כמסכם

יואב קיש:  בכל מקרה, אם הדיון מגיע עד תשע בבוקר, הוא יופסק, וב-9:00 יתחילו הסיכומים הרשמיים

יואב קיש:  אם הוא יגמר לפני כן, המליאה תצא להפסקה ונתכנס שוב ב-9:00

יואב קיש:  ב-9:00 יהיו סיכומים – חצי שעה לאופוזיציה, חצי שעה לקואליציה, וב-10:00 תהיה הצבעה

יואב קיש:  אם מאיזשהו מקרה חצי השעה הזו התקצרה, אז נצא להפסקה

יואב קיש:  בכל מקרה, ב-10:00 מתחילה הצבעה

יואב קיש:  ואומר שהיא מתחילה מידית ב-10:00, וצריכים להבין את זה חברי הכנסת, ולא למצוא את עצמם - - -      

יבגני סובה: יש רק נושא אחד, אין עוד נושאים בבוקר

יואב קיש: בחירת יושב-ראש

יואב קיש:  בוודאי

יואב קיש:  חד משמעית

יואב קיש:      התחייבנו שלא נעשה דיונים בוועדה מסדרת בתקופה הזו של עד 14:00, למעשה ב-14:00 נסגור את הדיון

יואב קיש:  זה הסיכום

יואב קיש:  אני רק רוצה לומר מילה אחת: ראיתי שביש עתיד כבר הוציאו הודעה עם השם שלי

יואב קיש:  אני מכבד כל הודעה, אני מודה להם

יואב קיש:  תמיד אמרו לי שפרסום - - -     

יבגני סובה: לפחות לא טעו בשם שלך

יואב קיש: לא טעו

יואב קיש:  יוראי, תגיד לעידן שהוא לא טעה בשם שלי שהוא הוציא את זה ואני מאוד שמח

יואב קיש:  את הצ'אנס, באמת, שאני חושב שהוא היה בזוי, שטוב שלא קורה, של אולי להפיל בהצבעה שהיא כנגד רצון הבוחר, בהצבעה כזו קריטית – הם הבינו שלא צריך לעשות

יואב קיש:  נתכנס כולנו ב-9:00 ונצביע ב-10:00

יואב קיש:  תודה

יואב קיש:  מיכאל ביטון, אתה בזכות דיבור

מיכאל ביטון: חברי יואב קיש, יצאת לנשיאות, ככה השארת אותי באמצע דבריי

יואב קיש: הפסקתי את הדיון

מיכאל ביטון: לא התנצלת אפילו

מיכאל ביטון:  באמצע הדברים שלי, ככה

יואב קיש: אני מתנצל עכשיו

יואב קיש:  בבקשה, זכות הדיבור שלך

מיכאל ביטון: ההתנצלות שלך התקבלה ובאת עכשיו רגוע

מיכאל ביטון:  כאב לי לראות מה שהיה בדיון הקודם

מיכאל ביטון:  אין לזה מקום

מיכאל ביטון:  תקשיב לי, כאב לי לראות את מה שהיה

יואב קיש: באופן אישי, אגיד לך משהו שאתה היית לא בסדר, אבל אגיד לך את זה אחר כך לא פה מול כולם

מיכאל ביטון: את זה תגיד לי, אבל אני הבנתי כבר

מיכאל ביטון:  כאב לי לראות את מה שהיה כאן קודם

מיכאל ביטון:       אתחיל מהסוף

מיכאל ביטון:  אתם כנראה יש לכם רוב, 64, ואתה היית מומחה בעשיית קשיים לקואליציה הקודמת וזה לגיטימי

יואב קיש: אני?     

מיכאל ביטון: כן

מיכאל ביטון:  זה לגיטימי

מיכאל ביטון:  אבל לא לאבד את הראש בדיון אחד, על הצבעה אחת

מיכאל ביטון:  הולכים להיות פה הרבה דיונים, היה מאוד-מאוד סוער

מיכאל ביטון:  ולכן מה שהיה פה קודם לא היה צריך לקרות

מיכאל ביטון:  תן לכולם לדבר, תצביע איך שאתה רוצה

יואב קיש: אוקיי

מיכאל ביטון: אני רציתי לשאול שאלה: האם הקמת הוועדות המיוחדות לדיון בחקיקה, זה אירוע נדיר? יש לזה תקדימים שעושים ועדות מיוחדות לחקיקה בשביל להקים ממשלה? כמה פעמים היו דברים כאלה? למה לא עושים את הכול פה בוועדה הזאת או ועדה אחרת?     

יואב קיש: לא, מסדרת לא יכולה לחוקק

מיכאל ביטון: אז וועדה אחת, למה מקימים ועדות? רק הבהרה מקצועית

יואב קיש: מיכאל, עברת לנושא

מירב בן ארי: אני שאלתי את זה פעם שניה

יואב קיש: מיכאל, אנחנו בסעיף ב' וסעיף א' דילגנו עליו

מיכאל ביטון: לא הצבענו עליו

מיכאל ביטון:  ולכן הוא בתוקף בדיון הזה

יואב קיש: אבל מיכאל, מי שמנהל את הדיון ואתה יודע את זה טוב, זה יושב-ראש הוועדה

יואב קיש:  אנחנו דנים עכשיו בסעיף ב'

מירב בן ארי: אתה יכול להקריא את סעיף ב'?     

מיכאל ביטון: אתה לא לפנים משורת הדין עונה לנו על שאלה?     

יואב קיש: אני מבטיח לך שכמו שכבר היה דיון אחד על הקמת ועדות, וזה היה דיון ארוך, עכשיו זה דיון המשך שפתח בדיון אחר

יואב קיש:  כשנסיים את הדיון על הסעיף הזה, נפתח את הדיון בסעיף של הוועדות והשאלה שלך תהיה הראשונה שיתייחסו אליה

מיכאל ביטון: תודה

מירב בן ארי: מה נושא הדיון עכשיו?     

יואב קיש: בעקבות הסיכום, אני נותן לאנשים אם מישהו רוצה, להגיד מילה או דבר מה

יואב קיש:  ולאחר מכן, נחזור לנושא הוועדות

יואב קיש:  מירב, את רוצה לומר מילה על הנושא?     

מירב בן ארי: אני רוצה להבין – אנחנו מתעסקים עכשיו במינוי של היושב-ראש הזמני?     

יואב קיש: כן

יואב קיש:  קבוע, זמני

יואב קיש:  מה שאת רוצה

יואב קיש:  תשאלי את רם

מירב בן ארי: לא, אין קבוע

יואב קיש: יש קבוע

רם בן ברק: אין זמני

יואב קיש: אין זמני

יבגני סובה: וקבוע

יואב קיש: בחירת יושב-ראש

מירב בן ארי: אדוני יושב-ראש הוועדה, אתה בעצם בא ואומר - - -     

יואב קיש: אני רוצה לברך את קינלי, שהוועדה הזו הבוקר הצביעה על המינוי שלו לסגן יושב-ראש בכפוף לזמני

משה טור פז: אני רוצה לברך את חברתי, מירב בן ארי

יואב קיש: רגע, אתה עכשיו מתפרץ

יואב קיש:  והייתה אפילו רביזיה שהצלחתי להעביר ולמנוע

יואב קיש:  אבל אנחנו נחכה לדיון במליאה בהצבעה

מירב בן ארי: אני פשוט רציתי להבין, על מה בעצם תצביע המליאה מחר בבוקר? האם יריב לוין – אני חושבת שגם הציבור צריך לדעת

יואב קיש: אענה לך

מירב בן ארי: תן לי לסיים

יואב קיש: בבקשה

יואב קיש:  תסיימי

מירב בן ארי: בפעם שעברה זרקת אותי - - -     

יואב קיש: בצדק, כי הפרעת

מירב בן ארי: לא, לא הפרעתי

מירב בן ארי:  ואני אומרת לך באופן אישי כי אנחנו גם חברים, אני קוראת לעצמנו חברים – אתה יכול לרשום לעצמך שאתה הראשון משנת 2015 שזרק אותי מוועדה

מירב בן ארי:  בסדר, אין בעיה

יואב קיש: אני חושב שמתי שהיית איתי בקואליציה, אז לא זרקתי

מירב בן ארי: מעולם לא נזרקתי מוועדה

יואב קיש: קודם אצלי את לא הראשונה

יואב קיש:  מצטער, כבר זרקתי אחרים בוועדה

יואב קיש:  אגיד את מי זרקתי ראשון מוועדה וזה היה אירוע, את זוכרת את זה? אני זרקתי את יושב-ראש הקואליציה, דוד ביטן

יואב קיש:  כשהוא היה אצלי בוועדה, אני זרקתי אותו החוצה כשהוא היה אצלי בקואליציה

מירב בן ארי: אשמח באמת להבין על מה בעצם אנחנו מצביעים מחר בבוקר, כדי שהציבור הישראלי שצופה ומאוד מרותק לדיון של וועדת הכנסת, יבין האם יש לו יושב-ראש כנסת קבוע, מכהן, או שכמו כל החודש האחרון כאן, שום דבר לא סגור, שום דבר לא פתור

מירב בן ארי:  נראה לי שהציבור זכאי לדעת

יואב קיש: אני יכול לענות לך ואענה לך בקצרה: אני יודע שמפלגות שהם לא דמוקרטיות, קשה להם להבין את זה, אבל אני מקווה שאולי יש עתיד יבינו

מירב בן ארי: - - -     

יואב קיש: אני עונה לך, עכשיו את מפריעה, את לא בזכות דיבור

יואב קיש:  הקשבתי לך וסיימת

מירב בן ארי: אפילו לא עברו שתי דקות

יואב קיש: סיימת

יואב קיש:  את בכלל לא היית ברשימת הדוברים, נתתי לך לדבר כי אז הוצאתי אותך

יואב קיש:  האירוע של בחירת יושב-ראש הוא מאוד פשוט

יואב קיש:  יש תקנון לכנסת

יואב קיש:  אין דבר כזה יושב-ראש זמני

יואב קיש:  סיעת הליכוד, בניגוד לסיעת יש עתיד, היא סיעה דמוקרטית

יואב קיש:  וסיעת הליכוד לוקחת החלטות כסיעה דמוקרטית

יואב קיש:  סיעת הליכוד החליטה פה אחד לתמוך ביריב לוין, כי יריב לוין התחייב שלפני הקמת הממשלה הוא מתפטר

יואב קיש:  דרך אגב, גם אם הוא יבחר – זה קבוע שאכן מתפטר

מירב בן ארי: קבוע שמתפטר?     

יואב קיש: כן

יואב קיש:  גם אם הוא ייבחר שוב, אני מבטיח לך, אני מכיר את יריב לוין, הוא עומד במילה שלו כלפי הסיעה, והסיעה סומכת עליו

יואב קיש:  זו סיעה דמוקרטית

יואב קיש:  לא צריך את לפיד שיגיד מה לעשות

יואב קיש:  הסיעה הצביעה וכך יהיה

יואב קיש:  ולכן אין יושב-ראש זמני בתקנון

יואב קיש:  יש יושב-ראש קבוע

יואב קיש:  אבל יש מפלגה דמוקרטית, בניגוד ליש עתיד

יבגני סובה: לא הייתה הצבעה חשאית, נכון?     

רון כץ: למה לא אמסלם?     

יואב קיש: אני עובר לנושא הראשון

מיכל שיר סגמן: רגע, אני רשומה לזכות דיבור

יואב קיש: הנושא הסתיים, אני לא - - -     

יוראי להב-הרצנו: אבל הוצאת אותי פעם שעברה

יוראי להב-הרצנו:  מה הבדל בין מירב לביני? ביקשתי לדבר

יואב קיש: נכון

מיכל שיר סגמן: לא קיבלתי את זכות הדיבור, יצאתם להפסקה

יואב קיש: מיכל - - -     

מיכל שיר סגמן: - - - לא שיניתם - - - עדיין חבר כנסת רוצה לדבר, דיון קודם, תיתן לנו לדבר

יואב קיש: בסדר

יואב קיש:  אאשר, במיוחד בגלל שהוצאתי את יוראי

יואב קיש:  יוראי, בבקשה

רון כץ: קודם התבלבלת וקראת לו רון

יואב קיש: בסדר, אני לא היחיד שטעה

יואב קיש:  והתנצלתי, זה לא העניין

משה טור פז: יש לו  בדיחה טובה על זה, אבל שהוא יספר

יוראי להב-הרצנו: זה לא עניין מצחיק במיוחד, חבר הכנסת טור פז

יוראי להב-הרצנו:  זה לא מצחיק אותי בשום צורה

משה טור פז: אתה צודק לגמרי

יוראי להב-הרצנו: במיוחד כי זה נשען – אני לא כל כך מבין על מה נשען הבלבול הזה

יוראי להב-הרצנו:  באופן אישי, כשמשווים אותי לעידן זה מחמיא לי כי הוא תותח על

יוראי להב-הרצנו:  בואו נקפיד

יוראי להב-הרצנו:       אני קורא את סעיף ב' שזה קביעת סדרי דיון מיוחדים לבחירת יושב-ראש הכנסת

יוראי להב-הרצנו:  חבר הכנסת קיש, להערכתי לעולם בהיסטוריה של דברי הכנסת, לא קבעו סדרי דיון מיוחדים על בחירת יושב-ראש הכנסת

יוראי להב-הרצנו:  אני רוצה לומר את דעתי, ולכל חבר כנסת יש זכות לומר את דעתו

יוראי להב-הרצנו:  אני לא מבין באיזה אופן אתם מבקשים לקבוע סדרי דיון מיוחדים

יוראי להב-הרצנו:  מאחר וזה אחרינו כי כבר סיכמת עם חבר הכנסת טופורובסקי בנשיאות את ההסדר, אני רוצה להתייחס לדבר השני שעכשיו אמרת, שיושב-ראש הכנסת הולך להיות יושב-ראש זמני

יואב קיש: איך הבנת את זה מדברי? אמרתי בצורה הכי ברורה: אין דבר כזה יושב-ראש זמני

יואב קיש:  יש יושב-ראש קבוע

יואב קיש:  יש מפלגה דמוקרטית שיש לה החלטה

יוראי להב-הרצנו: אז המפלגה הדמוקרטית - - -     

יואב קיש: אני יודע שקשה לך להבין מה זה מפלגה דמוקרטית

יוראי להב-הרצנו: אני מבין היטב

מיכל שיר סגמן: זה על דעת הייעוץ המשפטי?     

יואב קיש: היחידי שמבין זה רם בן ברק שניסה לראות מה זה מפלגה דמוקרטית, והבין יפה מאוד, מה זה יש עתיד

יוראי להב-הרצנו: אני כרגע בזכות דיבור, תאפשר לי להשלים

דבורה ביטון: חבל שאתה יודע שיאיר לפיד תומך ברם בן ברק

יואב קיש: כן? רם, יש לך כבר קול אחד בפריימריז

דבורה ביטון: כן

דבורה ביטון:  הוא אמר שהוא שוקל לתת את קולו

יואב קיש: שוקל או תומך?     

דבורה ביטון: אנחנו הכי דמוקרטיים

יואב קיש: חבר הכנסת אופיר כץ, יש לי הרגשה שיש פה סיעת רם בן ברק עם דבי

יואב קיש:  יכול להיות גם יאיר לפיד שם

יואב קיש:  לא יודע

דבורה ביטון: בוא לא ניסחף

דבורה ביטון:  ביש עתיד יש הרבה דמוקרטיה

קריאה: - - -     

רם בן ברק: אדוני היושב ראש, הסחת הדעת שלך לא תעזור

רם בן ברק:  אתה בעצמך אומר, עם כל מיני מילים יפות, שאתם בוחרים יושב-ראש זמני לשבועיים

רם בן ברק:  זה הסיפור פה

מיכל שיר סגמן: והשאלה היא איך זה עובר את הייעוץ המשפטי

מיכל שיר סגמן:  אני רוצה לשמוע את הייעוץ המשפטי מה הם אומרים על זה

יוראי להב-הרצנו: נשמח לשמוע את הייעוץ המשפטי בהקשר הזה

יואב קיש: בואו נעשה כך – יש לי זמן עד 13:55, ואז ניתן ליועץ המשפטי להתייחס לשאלה הזאת ונסגור את הדיון

משה טור פז: חבר הכנסת קיש, אשמח לדבר

יואב קיש: בסדר, אבל חברים שלך מדברים

יואב קיש:  יוראי, בבקשה

יוראי להב-הרצנו: תקנון הכנסת לא מאפשר לבחור יושב-ראש זמני

יואב קיש: נכון

יוראי להב-הרצנו: ומה שאתה הרגע אמרת, דמוקרטי, לא דמוקרטי, סיעה התכנסה, קיבלה ברוב קולות, בחד קולות – לא מעניין

יוראי להב-הרצנו:  בשורה התחתונה מה שאתם עושים הוא שאתם בוחרים חבר כנסת שיעמוד בראש הרשות המחוקקת, אולי התפקיד הכי חשוב בבניין הזה

יואב קיש: בבניין הזה

יואב קיש:  אצלכם נשיא בית משפט עליון יותר חשוב

יוראי להב-הרצנו: בבניין הזה

יוראי להב-הרצנו:  לא, אנחנו לא פחות דמוקרטים ממך

יואב קיש: בטח

יואב קיש:  רציתם לגנוב את ההצבעה הזו

יואב קיש:  אתה אומר לי לא פחות – אצלכם בקואליציה הישנה, היו אנשים שאמרו לי: אנחנו נגנוב לכם את ההצבעה

יואב קיש:  עזוב, נוכלות

קריאה: - - -     

יוראי להב-הרצנו: תאפשר לי להשלים את הדברים שלנו

רון כץ: - - -      

קריאה: - - -     

יואב קיש: נוכלות

ולדימיר בליאק: למה אתה מפריע לו לדבר? הוא בזכות דיבור

משה ארבל: זה היושב-ראש, מה, אתה מנהל את הדיון פה?     

יואב קיש: בבקשה

יואב קיש:  אל תפריעו

יוראי להב-הרצנו: אל תפריע אתה, אדוני היושב-ראש

יוראי להב-הרצנו:  אני בזכות דיבור

יואב קיש: אני לא מגביל אותך בזמן בגלל זה

יוראי להב-הרצנו: תגביל אותי ואל תפריע לי

יואב קיש: אני לא רוצה להגביל אותך

יואב קיש:  דבר

יוראי להב-הרצנו: אוקיי

יוראי להב-הרצנו:  ככה כשאתה מפצל לשניים

יוראי להב-הרצנו:  אני מדבר על עצמי, שתי ישויות שמתאחדות לאחת

רון כץ: איזה ישות?     

יואב קיש: אל תפריע

יואב קיש:  אתם מפריעים לו כל הזמן

יוראי להב-הרצנו: חבר הכנסת קיש, אתה יכול לתבל את זה, ולתרץ את זה איך שאתם רוצים

יוראי להב-הרצנו:  בשורה התחתונה, הסיעה שלכם התכנסה והחליטה לבחור ביושב-ראש זמני של בית המחוקקים, אולי התפקיד הכי חשוב בבית הזה

יוראי להב-הרצנו:  ולמה?     

רון כץ: התפקיד הכי חשוב

יוראי להב-הרצנו: אתם נמצאים חודש פלוס אחרי הבחירות

יוראי להב-הרצנו:  הייתה לכם אפשרות להתכנס ולבחור ביושב-ראש קבוע

יוראי להב-הרצנו:  למה אתם בוחרים יושב-ראש זמני? איך זה נראה? איזו צורה זאת? למה אתם בוחרים לבזות את הכנסת, לבחור לנו יושב-ראש זמני שיתפטר או לא יתפטר

יוראי להב-הרצנו:  תבחרו יושב-ראש סיעה

יוראי להב-הרצנו:  אתה יודע מה זה אומר לי? זה אומר לי שנתניהו כל כך חלש, כל כך סחיט, כל כך לחיץ, כל כך בלתי מסוגל לקבל החלטה הכי פשוטה – מי יושב-ראש כנסת ישראל

יוראי להב-הרצנו:  אתם הולכים ופעם שניה מבזים את המוסד הזה

יוראי להב-הרצנו:  בוחרים יושב-ראש שהולך להתפטר אחרי שבועיים

יוראי להב-הרצנו:  למה?     

רם בן ברק: כי הם מפלגת ישראבלוף

רם בן ברק:  זה למה

יואב קיש: אתה מוזמן לשלוח למזכיר תנועת הליכוד את השאילתה והוא יעלה את זה בישיבת הסיעה הבאה

יוראי להב-הרצנו: לא, אני שואל אותך

יוראי להב-הרצנו:  הציבור הישראלי בחר בכם להנהיג אותנו, את עם ישראל

יוראי להב-הרצנו:  למה אתם לא מנהיגים אותנו כמו שצריך? מה קורה פה? זמני, לא זמני

יואב קיש: מטי צרפתי

יואב קיש:  את עכשיו בתור

יואב קיש:  מאיזו סיעה את?     

סימון דוידסון: אתה מאחד את כולם, יואב

יואב קיש: רגע, גם דבי מיש עתיד

יואב קיש:  רגע, מאיפה כל המנדטים האלה, לקחתם לאיזו סיעה אחרת?     

משה טור פז: לך, לליכוד

יואב קיש: לא, אנחנו גדלנו

סימון דוידסון: אחרי ההתנהלות שלכם בשבוע האחרון, ניקח לכם הרבה

סימון דוידסון:  תשמע מה חברי ליכוד אומרים בשטח עליכם

יואב קיש: יש סיעות אחרות בגוש שלכם שלא עברו

ולדימיר בליאק: אנחנו בדרך לקחת גם מכם

יואב קיש: כן, בסדר

יואב קיש:  יש לכם עוד חמש שנים בשביל זה

עמיחי אליהו: חמש שנים, זה מה שהוא התכוון

עמיחי אליהו:  הדרך ארוכה

ולדימיר בליאק: נדבר עוד שנה וחצי

יסמין פרידמן: מאוד דמוקרטים חמש שנים

יסמין פרידמן:  זה הכי דמוקרטי

יסמין פרידמן:  הסיעה הדמוקרטית הגיעה לחמש שנים

ולדימיר בליאק: רגע, האם זה אומר שאתם מתכוונים לגנוב עוד שנה?      

יסמין פרידמן: מסתבר

רון כץ: ולדי, הם יכולים להגיד גם שבע, מה זה משנה

יואב קיש: מטי, בבקשה

מטי צרפתי הרכבי: אדוני היושב-ראש, רק אומר משהו על שוויון מגדרי במפלגת יש עתיד ועל העובדה שאני מטי, דבי, חברות כנסת חדשות

יואב קיש: נאחל לכן בהצלחה

מטי צרפתי הרכבי: ואני מזמינה את כולם היום לנאום הבכורה שלי שאני מתרגשת לקראתו

משה טור פז: מטי, בהצלחה רבה

משה טור פז:  אנחנו מתרגשים גם בשבילך

יואב קיש: בהצלחה

מטי צרפתי הרכבי: רק לומר שאדוני לימד אותנו שיעור בעמידה במילה

מטי צרפתי הרכבי:  הסברת לנו שיריב לוין הוא היושב-ראש הקבוע ויחד עם זאת בעוד שבועיים הוא - - -     

משה טור פז: קבוע אחר, יש קבוע ויש קבוע

מטי צרפתי הרכבי: התרגשתי מאוד מהאמירה שלך שהוא אדם - - -     

יואב קיש: של סיעה דמוקרטית, של מה זה דמוקרטיה במפלגה

מטי צרפתי הרכבי: ושהוא אדם שעומד במילתו

רם בן ברק: מפלגת ישראבלוף

רם בן ברק:  תתחיל להתגלגל - - -     

יואב קיש: למה ישראבלוף? יש פריימריז, יש בחירות, יש הצבעות, יש החלטות סיעה

רם בן ברק: מה הקשר של זה לעניין?     

יוראי להב-הרצנו: תקרא לזה תפוזים, מה זה קשור לעניין הזה?     

מירב בן ארי: אמרת שהוא הבטיח לסיעה שהוא יתפטר

מירב בן ארי:  אז אם זה לא יושב-ראש זמני, אז איזה יושב-ראש זה?     

רם בן ברק: יואב, מה זה יושב-ראש זמני?     

יואב קיש: אין דבר כזה יושב-ראש זמני

ולדימיר בליאק: בהודעה שלכם רשום שהוא זמני

יואב קיש: אתן מפריעות למטי

יואב קיש:  בבקשה, מטי

יוראי להב-הרצנו: מה הקשר בין מה שאתה אומר לבין האירוע?     

יואב קיש: אתה מפריע למטי

יואב קיש:  אני חייב לסיים בעוד 13 דקות

רם בן ברק: אני לא מבין ממה אתם מפחדים, תשנו את החוק

רון כץ: מה יש לך עם הזמנים האלה כל הזמן?     

מירב בן ארי: למה הם כל הזמן מקדימים את הישיבות?     

יואב קיש: יש ישיבות סיעה ב-14:00

יואב קיש:  בלי אישור יושב-ראש הכנסת אני לא יכול להמשיך את הדיון

יואב קיש:  אתם מוזמנים לפנות ליושב-ראש הכנסת ולבקש שייתן לי אישור להמשיך את הדיון

יוראי להב-הרצנו: פנית והוא סרב לבקשה שלך?     

יואב קיש: כן

- דדון: - - -     

יואב קיש: מה לא?     

יוראי להב-הרצנו: לא פנית והוא לא סרב

יוראי להב-הרצנו:  אז תפנה ואז נבחן

ארבל אסטרחן: ישיבות סיעות - - -     

יואב קיש: אז אפילו אין סמכות ליושב-ראש הכנסת

מירב בן ארי: אפילו את זה לקחו לך

מירב בן ארי:  הזמני, יושב-ראש הכנסת

יואב קיש: לכם

יואב קיש:  הוא בתפקיד

מטי צרפתי הרכבי: אני למדה שיריב לוין הוא אדם שעומד במילתו וזה מרגש מאוד ומחזיר אותי לכך שאתם רוצים להכשיר אדם שעמד בבית משפט והצהיר קבל עם ועדה שהוא ימשיך ויהיה בממשלת ישראל ולא יכהן כשר

מטי צרפתי הרכבי:  ובכל זאת פה אתם כן נותנים לאדם שלא יעמוד במילתו, כלפי בית המשפט, שבעצם זה מה שאפשר לו לא לקבל מאסר בפועל, אתם עומדים לתת לו להיות

יואב קיש: אוקיי, תודה רבה

יסמין פרידמן: כנראה שהם חושבים שזו מהות הדמוקרטיה

יואב קיש: דבי ביטון, בבקשה

יואב קיש:  רגע, כמה "כצים" יש לנו בכנסת?     

רון כץ: אופיר, חיים, אני, ישראל

יואב קיש: כמה ביטונים יש בכנסת?     

רון כץ: כרגע ארבעה

יואב קיש: יש תחרות קשה בין כץ לביטון

מיכאל ביטון: אבל ביטון אחד שווה כמה כצים

יואב קיש: הם אומרים שיש ארבעה

יואב קיש:  אבל ביטן זה ביטן

יואב קיש:  אל תכניס את ביטן לביטון

יואב קיש:  אז כמה יש בסך הכול? דבי, מיכאל, חיים

מיכאל ביטון: אני מוחה על הדיון הזה

מיכאל ביטון:  נולדתי בטהובן, ועיברתי לביטון כדי להשתלב בירוחם

מיכאל ביטון:  נא לא לספור

יואב קיש: טוב, אז עברנו הפעם לדבי ביטון

קריאה: - - -     

יוסף טייב: רון, תסביר לה שרון מפתח תקווה יש רק אחד

משה טור פז: זאת חברת הכנסת דבי ביטון מיש עתיד

דבורה ביטון: אדוני, אני מעלה תהיות, אדוני מדגיש – לפחות בזמן שאני יושבת כאן: דמוקרטיה, דמוקרטיה, דמוקרטיה, שזה דבר נפלא וזה מה שאנחנו באמת רוצים לשמר ולהוביל

דבורה ביטון:  יסביר לי אדוני איך בדמוקרטיה, מודיעים ליושב-ראש הכנסת הזמני-הקבוע, שבעוד שבועיים הוא צריך להתפטר

דבורה ביטון:  מה בדיוק דמוקרטי אם מודיעים לו מראש, ואתם סומכים עליו, משמע שהוא קיבל הנחייה ברורה מאוד שלא ישלה את עצמו וישב בתפקיד? עוד יותר מפתיע אותי שהוא מתיימר להיות שר משפטים

דבורה ביטון:  אתה כשר משפטים, אדם שמגיע עם לא מעט רקורד, איך יעלה על הדעת שאתה נותן ידך להכשיר פה שרצים

דבורה ביטון:  צר לי אדוני, אנחנו - - -     

יואב קיש: חס וחלילה

יואב קיש:  את קצת מגזימה

דבורה ביטון: אדוני, אנחנו במדינה דמוקרטית

דבורה ביטון:  ואם אדוני מדבר על דמוקרטיה, דמוקרטיה, הייתי מצפה שהיושב-ראש העתידי, לוין, הוא זה שיחליט

דבורה ביטון:  אבקש מאדוני להסביר לי

חנוך דב מילביצקי: בבית ספר למשפטים אמרו לי שלא יעלה על הדעת, זה תמיד כשאין לך מה להגיד

חנוך דב מילביצקי:  אז תגיד לא יעלה על הדעת

יואב קיש: אומר לך כך: אנחנו לקראת תקופה שיכולה להיות אינטנסיבית במליאה

יואב קיש:  ואנחנו חושבים שמי שהיה בתפקיד עד לאחרונה – יריב לוין הרי היה בתפקיד, הוא מכיר את הנהלים, מכיר את ההתנהלות – יש  לו את כל היכולות לעשות את זה בצורה מיטבית מאוד

דבורה ביטון: אז זו לא בדיוק דמוקרטיה

דבורה ביטון:  זה מינוי עם התניה

יואב קיש: לא אכנס - - - הרבה יותר טוב ממיקי לוי, בסדר?     

דבורה ביטון: אדוני, זה - - -         

יסמין פרידמן: עד מיקי לוי

רון כץ: אני רוצה להבין מה קורה עם דודי

רון כץ:  אנחנו אוהבים את דודי ורוצים את דודי

בועז טופורובסקי: מועמדת אחת הגיעה לוועדות ומכבדת אותו

בועז טופורובסקי:  למה יריב לוין לא מגיע לכבד את הוועדה כמו המועמדת הזו?     

מירב בן ארי: למה יריב לוין לא - - -     

יואב קיש: אוקיי, אנחנו עוברים לחברת הכנסת מיכל שיר

יואב קיש:  בבקשה

יואב קיש:  דקה מיכל, כי יש עוד אחרים להספיק

מיכל שיר סגמן: המתנתי בסבלנות

מיכל שיר סגמן:  20 דקות הפסקה התמתנתי

יואב קיש: בבקשה

מירב בן ארי: נכון

מירב בן ארי:  למה הוא לא בא להציג את מועמדותו?     

רון כץ: נכון

רון כץ:  במקום דמוקרטי

יואב קיש: את הצגת את מועמדותך? את רוצה שאתן לך זמן להציג את מועמדותך?     

משה טור פז: אני רוצה לתמוך במועמדותה של מירב בן ארי

מיכל שיר סגמן: אני מרשה למירב

יואב קיש: אחר כך, חוזרים אליך

יואב קיש:  אבל אני מוגבל בזמן

קריאה: - - -     

מיכל שיר סגמן: זה לא במקום, זה בנוסף

יואב קיש: אם אספיק, אני לא יודע אם אספיק

מיכל שיר סגמן: בנוסף

מיכל שיר סגמן:  אני לא רוצה לאבד את זכות הדיבור שלי

יואב קיש: ב-14:00 אני סוגר פה את הדיון

מיכל שיר סגמן: אני לא מוותרת על זכות הדיבור

רון כץ: לא יריב ולא מירב, נביא את אמסלם

רון כץ:  למה הוא לא פה?     

יואב קיש: מירב, את רוצה להציג את מועמדותך?     

רם בן ברק: היא ישרה, היא דוברת אמת, אפשר לסמוך עליה

יואב קיש: אבל היא לא מחויבת לסיעת הליכוד

יואב קיש:  מירב, בבקשה

מירב בן ארי: אם תבדוק אותי לאורך כל התקופה שלי, מאז 2015, נהגתי פה בממלכתיות כלפי כולם

מירב בן ארי:  כולל בשנה האחרונה שהייתי יושבת-ראש הוועדה לביטחון פנים

מירב בן ארי:  כולל, כשבאתי לפה והתנהלתי בצורה – בכל מה שקשור בפרלמנט, לעומת המתמודד שהוא קבוע-זמני, זמני-קבוע

יואב קיש: יש לך טענה כלפי איך שהוא התנהג?     

מירב בן ארי: לא יודעת

מירב בן ארי:  קודם כל יש לי הרבה הערכה אליו

רם בן ברק: כן, הוא לא היה בשום ועדה

מירב בן ארי: יש לי הרבה הערכה אליו, אבל מתי בפעם האחרונה הוא הגיש שאילתה בכנסת? ויושב-ראש הכנסת הוא אדם שצריך לדעת את כל - - -     

יואב קיש: על מה את מדברת? הוא ניהל את הכנסת לפני שנה

יואב קיש:  לפני שנה וחצי הוא היה היושב-ראש

יואב קיש:  הוא היה שנה שלמה יושב-ראש

מירב בן ארי: אני שואלת מתי הוא כיתת את רגליו בין ועדות הכנסת – כמוך אדוני?     

יואב קיש: אני יכול לומר לך - - -     

מירב בן ארי: ואם אתה רוצה להיות יושב-ראש של הבית הזה, אנחנו מצפים ממך להיות כאן

מירב בן ארי:  אני חושבת שלשים מועמדת אישה, אחרי מעל 15 שנים שהיו פה רק גברים, זה גם דבר חשוב ונכון

יוראי להב-הרצנו: אתה לא רוצה להיות יושב-ראש הכנסת?     

יואב קיש: מירב, קודם כל, אני מופתע מאוד, ואני מניח שאולי לא התכוונת, אבל לא הבנתי שיש איזושהי טענה כלפי יריב לוין להתנהלות לא תקינה

מירב בן ארי: חלילה

מירב בן ארי:  אני מעריכה את לוין

יואב קיש: אוקיי, אנחנו לא שם

יואב קיש:      כולם פה מבינים ואומרים בצורה ברורה מאוד, שהוא איש ישר דרך, ממלכתי, שלא רק על סמך זה שהיה בוועדה או לא, ניהל פה מליאה מורכבת, והיה יושב-ראש כנסת עם הרבה מאוד ניסיון

יואב קיש:  לכן אני אומר לך גם כמי שמכיר ומעריך אותו אישית, יושב-ראש ועדת כנסת, זה פשוט עניין של רקורד, הוא הרי הרבה יותר ותיק ממני וממך

מירב בן ארי: ברור

מירב בן ארי:  אז למה זמני, למה לא קבוע?     

יואב קיש: הוא עשה את כל השעות שאת מדברת עליהם במליאות ובניהול ועדות

רם בן ברק: קיש, אז למה זמני?     

רון כץ: אז שיהיה קבוע

יואב קיש: אל תפריעו לי

יואב קיש:  אגיד לכם עוד דבר: אחד הדברים הכי חשובים שהוא עשה הוא את תקנון הכנסת

יואב קיש:  אני מזכיר לכולם, בכנסת השמונה עשרה, לקח את כל חברי הכנסת, ובהסכמה

יואב קיש:  והוא אמר בצורה הכי ברורה: אם יש חבר כנסת שמתנגד, אני לא מעביר – נכון ארבל, את היית פה – ועשה שינויים משמעותיים בהסכמה, והצעיד את הכנסת הזו קדימה ויש לו את כל היכולות

יואב קיש:  ולכן אני אומר לכם - - -     

מירב בן ארי: למה הוא צריך להיות זמני?     

סימון דוידסון: לכן הוא צריך להיות קבוע ולא זמני

מירב בן ארי: אסיר את המועמדות שלי אם אדע שהוא הולך להיות קבוע

מירב בן ארי:  אבל זה שאתה אומר לי שבישיבת הסיעה הוא אמר שהוא מוותר

מירב בן ארי:  אני לא רוצה - - -     

יואב קיש: אוקיי

יואב קיש:  מירב, הנה אני אומר לך, מכיוון שסיעת הליכוד עוד לא החליטה, ומאוד יכול להיות - - -     

מירב בן ארי: אנחנו נמצאים בעלטה

יואב קיש: תני לי לענות לך ולהסיר את העלטה

חנוך דב מילביצקי: איפה הייתה המועמדות מול מיקי לוי?     

יואב קיש: אני רוצה להסיר את העלטה של מירב בן ארי

יואב קיש:  יכול להיות שאם סיעת הליכוד תחליט שיריב יהיה היושב-ראש שהיא רוצה שימשיך לכל הקדנציה, אז יריב ימשיך

יואב קיש:  לדעתי הוא יתפטר ויבוא לבחירה נוספת

יואב קיש:  אני מכיר אותו

יואב קיש:  הוא יגיד – נבחרתי לזמני על ידי הסיעה, אני רוצה לקבל את האמון

רון כץ: עוד פעם אתה אומר זמני

רון כץ:  אתה שוב חוזר על זה

יואב קיש: רגע, יש לי שתי דקות

יואב קיש:  הבטחתי זכות דיבור ליועצת המשפטית

יואב קיש:  אני שמח לראות שכל מי שיושב פה מהאופוזיציה, יצטרף לעמדה שיריב איש ראוי, ממלכתי וייצג בכבוד רב את הכנסת

קריאה: - - -     

מיכל שיר סגמן: רגע, זכות הדיבור שלי

מיכל שיר סגמן:  לא, לא, אני חברת כנסת, ביקשתי זכות דיבור

יואב קיש: אז לא יהיה ייעוץ משפטי

מיכל שיר סגמן: אתה לא יכול - - - חברי הכנסת רשאים לקבל ייעוץ משפטי על הליך לא - - -     

יואב קיש: מיכל, עוד שתי דקות נגמר הדיון

מיכל שיר סגמן: אבל זה הליך לא חוקי

יואב קיש: נגמר הדיון

יואב קיש:  את רוצה לדבר או לתת - - -     

מיכל שיר סגמן: ואני ביקשתי רשות דיבור עוד לפני ההפסקה

מיכל שיר סגמן:  אתה לא יכול לסתום לי את הפה

יואב קיש: את הבאה בתור

מיכל שיר סגמן: מה זה הבאה בתור?     

יואב קיש: בבקשה

יואב קיש:  תדברי

מיכל שיר סגמן: תודה רבה

מיכל שיר סגמן:  ואחר כך אני רוצה לשמוע את הייעוץ המשפטי

יואב קיש: אני בינתיים סוגר את הדיון

יואב קיש:  יש לך דקה וחצי

מיכל שיר סגמן: אנחנו רוצים גם את הייעוץ המשפטי, אם אתם עושים פה משהו לא חוקי, זה המקום של הייעוץ המשפטי לבוא ולומר את האמת

מיכל שיר סגמן:  אתם לא תסתמו את הפה כמו שאתם מעקמים את החוק

מיכל שיר סגמן:  אדוני היושב-ראש, דיברת על מפלגה דמוקרטית ושאנחנו צריכים לסמוך על מפלגה דמוקרטית

מיכל שיר סגמן:  השאלה שלי היא קודם כל האם לנעול חבר כנסת במרפסת זה חלק מהדמוקרטיה שלכם? והדבר השני, האם קצין מודיעין שמהלך אימים על חברי הכנסת שלכם, שלא יעזו - -     

יואב קיש: את היית בליכוד קודם, את יודעת הכי טוב מכולם

מיכל שיר סגמן: - - לפתוח את הפה, ולכן אני מכירה מכונת הרעל שסותמת לחברי הכנסת את הפה

מיכל שיר סגמן:  אני יודעת איך אתם סותמים את הפה

יואב קיש: נכון, של יש עתיד, של יש עתיד

מיכל שיר סגמן: אני יודעת היטב איך אתם סותמים את הפה לחברי הכנסת

מיכל שיר סגמן:  ולכן, דמוקרטיה זה מכם והלאה

מיכל שיר סגמן:  אבל, אני כן יכולה לומר לך למשל שאין לי יותר מדי ציפייה ממפלגה שהמוסדות שלה הפכו להיות רקובים

מיכל שיר סגמן:  אנשים טובים, המתפקדים טובים, חברי המרכז שיושבים פה בחוץ ובוכים על הנזק שאתם עושים בשמם, הם יודעים היטב את האמת

מיכל שיר סגמן:  אבל, מהמפלגה שאתם הרקבתם ב-"ק" לאט, לאט, וכופים על חברי הכנסת בכאילו דמוקרטיה ואוהבים נורא-נורא להתגאות בשקר הזה, אין יותר מדי ציפייה, כי הממשלה שאתם מקימים, אם היא בסוף ממשלה של עבריינים

מיכל שיר סגמן:  ראש המפלגה שלך, מואשם

מיכל שיר סגמן:  בגלל שהוא מואשם, והוא מת מפחד, אז הוא הפך להיות סחיט ובן ערובה, אבל על ידי מי? על ידי עבריינים אחרים

משה טור פז: חלש, הוא פשוט חלש

מיכל שיר סגמן: ומה אתם רוצים לעשות? לא, להקים ועדה שתכשיר - -     

יואב קיש: מיכל, תסתכלי על השעון

מיכל שיר סגמן: - - עבריין שגנב מהציבור פעמיים

מיכל שיר סגמן:  להכשיר אותו בפעם השלישית לגנוב מהציבור

יואב קיש: חברת הכנסת מיכל שיר, נגמרה לך זכות הדיבור

מיכל שיר סגמן: למה? אני עוד מדברת

יואב קיש: נגמר כי נגמר

מיכל שיר סגמן: אדוני היושב-ראש, המתנתי בסבלנות ולא הפרעתי לאף אחד

יואב קיש: תקשיבי, אני עונה לך למה

יואב קיש:  כי ב-14:00 ישיבות הסיעה מתחילות ואסור לקיים דיוני מליאה, גם אם קוראים לך מיכל שיר או יאיר לפיד, או לא משנה מה

יואב קיש:       ישיבה זו נעולה